Πρόταση οδηγίας του Ευρωπαϊκού Κοινοβουλίου και του Συμβουλίου για τροποποίηση της οδηγίας 89/662/ΕΟΚ σχετικά με τους κτηνιατρικούς ελέγχους που εφαρμόζονται στις ενδοκοινοτικές συναλλαγές με προοπτική την υλοποίηση της εσωτερικής αγοράς με σκοπό να επιτραπεί η ενίσχυση των ελέγχων (98/C 13/06) COM(97) 643 τελικό - 97/0334(COD)

(Υποβλήθηκε από την Επιτροπή στις 3 Δεκεμβρίου 1997)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100Α,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

αποφασίζοντας σύμφωνα με τη διαδικασία που αναφέρεται στο άρθρο 189Β της συνθήκης,

Εκτιμώντας:

ότι στο πλαίσιο της θέλησης ενίσχυσης των κτηνιατρικών ελέγχων, κατόπιν των διαπιστώσεων που έγιναν κατά την περίοδο κρίσης της ΣΕΒ, αποδεικνύεται αναγκαίο να βελτιωθεί η ανταλλαγή πληροφοριών μεταξύ των αρμοδίων αρχών των κρατών μελών 7

ότι το άρθρο 20 της οδηγίας 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στις ενδοκοινοτικές συναλλαγές ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ του Συμβουλίου (2), προβλέπει την εφαρμογή ενός μηχανογραφημένου συστήματος συνδέσεως ANIMO μεταξύ των κτηνιατρικών αρχών 7

ότι για τον σκοπό αυτό έχει σημασία να προβλεφθεί η δυνατότητα χρησιμοποιήσεως του συστήματος ANIMO για τις ενδοκοινοτικές συναλλαγές των ζωικών προϊόντων που υπάγονται στην οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στις ενδοκοινοτικές συναλλαγές με προοπτική την υλοποίηση της εσωτερικής αγοράς (3), όπως τροποποιήθηκε τελευταία από την οδηγία 92/118/ΕΟΚ 7

ότι επειδή το καθεστώς κτηνιατρικών ελέγχων των ενδοκοινοτικών συναλλαγών ζωικών προϊόντων προεκτείνεται στην προστασία της δημόσιας υγείας και στη λειτουργία της εσωτερικής αγοράς, πρέπει να ληφθεί ως νομική βάση το άρθρο 100Α της συνθήκης,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στην οδηγία 89/662/ΕΟΚ παρεμβάλλεται το ακόλουθο άρθρο 12:

«Άρθρο 12

1. Σύμφωνα με τη διαδικασία που προβλέπεται στο άρθρο 18, το μηχανογραφημένο σύστημα συνδέσεως ANIMO μεταξύ των κτηνιατρικών αρχών δύναται να προεκταθεί, εφόσον είναι αναγκαίο, στις ενδοκοινοτικές συναλλαγές των ζωικών προϊόντων που υπάγονται στην παρούσα οδηγία.

2. Για τους σκοπούς της παραγράφου 1, οι ενδεχόμενες λεπτομέρειες εφαρμογής καθορίζονται σύμφωνα με τη διαδικασία που προβλέπεται στο άρθρο 18.»

Άρθρο 2

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμβιβάζονται με την παρούσα οδηγία πριν από 1η Ιουλίου 1998. Ενημερώνουν αμέσως την Επιτροπή σχετικά με τις εν λόγω διατάξεις.

Όταν τα κράτη μέλη θεσπίζουν τις εν λόγω διατάξεις, αυτές περιλαμβάνουν μία αναφορά σχετικά με την παρούσα οδηγία ή συνοδεύονται από την εν λόγω αναφορά κατά την επίσημη δημοσίευσή τους. Οι λεπτομέρειες της αναφοράς αυτής θεσπίζονται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των κυριοτέρων διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.

Άρθρο 3

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

(1) ΕΕ L 224 της 18.8.1990, σ. 29.

(2) ΕΕ L 62 της 15.3.1993, σ. 49.

(3) ΕΕ L 395 της 30.12.1989, σ. 13.